
Tha  e  'na  ni  prìseil,  am  measg  gaeh  sgaradh 
brònach  a  thainig  a  stigh  clo  clh'  Eaglais  an 
Athleasachaidh,  gu  bheil  fathast  caoimhneas 
'us  caircleas  mar  bu  nòs  eadar  coimhears- 
naich  agus  cairdean  a  dh'aindeoin  gach 
cainnt  chruaidh  a  chaidh  a  chleachdadh. 
Chi  sinn  Ministeirean  de  gach  seorsa  aid- 
mheil  a'  coinneachadh  aig.  cuid  de  na 
h-uairean  is  soluimte  'nar  beatha ;  chi  sinn 
Clèir  de  gach  aidmheil  Phrotestanaich  aig 
pòsadh  agus  aig  baisteadh ;  chi  sinn  iad  a' 
coinneachadh  aig  an  leabaidh  bhàis,  far  am 
bheil  cuisean-riaoìdaidh  Eaglais  air  an  cur 
a  thaobh,  agus  air  an  di-chuimhneachadh 

A 


an  uair  a  tha  nithean  riochdail  na  siorruidh- 
eachd  a'  fosgladh  fa  chomhair  an  anama ; 
chi  sinn  iad  ag  urnuigh  le  cheile  an  tigh 
a'  bhroin ;  agus  chi  sinn  iad  mar  an  ceudna 
ag  urnuigh  mar  le  aon  chridhe  a'  fosgladh 
cuirtean    sgoiltean   ar   sgìreachdean.      Ach 

O  O 

ann  an  aoradh  follaiseach  Dhia,  an  uair  a 
tha  clag  na  h-Eaglais  a'  bualadh  a  thoirt 

o  o 

cuireadh  do  'n  t-sluagh  dol  a  suas  lamh  air 
laimh  do  thigh  aoraidh  Dhè,  chi  sinn  aon 
bhuidheann  a'  dol  aon  rathad  agus  buidh- 
eann  eile  a'  dol  rathad  eile.  'Sann  airson 
Gaidheil  ar  Duthcha  a  thoirt  fathast  nis 
dluithe  air  a'  cheile  ann  an  caoimhneas 
agus  ann  an  gradh  an  aoradh  follaiseach 
Dhia  a  chaidh  na  briathran  a  leanas  a 
sgriobhadh,  agus  an  dochas  gu'n  dean  gach 
aon  gach  ni  'na  chomas  airson  clach  a  chur 
'san  aitreamh,  is  mi, 

Ar  caraid  durachdach, 

D.  M'F. 


DLEASDANAS  FAN   GAIDHEAL  A  THAOBH 
EAGLAIS  AN  ATHLEASACHAIDH. 


"Agus  bha  Airc  an  Tighearna  am  fearann  nam  Philisteach 
seachd  miosan." — 1  Sam.  vi.  1. 

Tha  triallairean  na  Voluntaries  a  nis  a'  siubhal  ar 
duthcha,  agus  a'  deanadh  na  tha  'nan  comas  a 
dhùsgadh  aimhreit  'nar  measg  : — 

1 '  Le  sùil  chlaon  air  gach  taobh  a'  glaodhaich  gu  fammach 
Mar  aontaich  sibh  leinne  bi'dh  sibh  sgriosta  gun  dàil. " 

Ach  tha  sinn  làn  chinnteach  am  preas  a  bha 
losgadh  bho  chian  nach  dean  triallairean  na  U. 
P.'s  a  chur  'na  smàl.  Tha  fhios  againn  gu  math 
an  dìdein  a  bha  aig  ar  n-aithrichean,  agus  na  soch- 
airean  a  bha  iad  a'  mealtainn  fo'n  chraoibh  a  bha 
a'  sgaoileadh  a  geugan,  agus  le  boltrach  ùrar  a' 

deanadh  ait  cridlieachan  nan  linntean  a  dh'  aom. 
Tha  ar  dochas  fathast  gu'm  bheil  freumhan  na 
craoibhe  sin  cho  domhain  ann  an  glinn  ar  duthcha 
agus  nach  dean  na  ruagalaich  a  tha  a'  siubhal 
na  Tìre,  's  a'  dùsgadh  gu  fearg,  a  spionadh  as  a 
freumhan.  An  uair  a  sheallas  sinn  a  stigh  ann 
am  brigh  na  h-eachdraidh  a  tha  an  dlùcheangal 
ri  "Airc  an  Tighearn  am  fearann  nam  Philis- 
teach,"  chi  sinn  iadsan  a  thainig  dlù  air  an 
Airc  gun  lamhan  glan  agus  gun  chridhe  ceart, 
gu'n  d'thainig  iad  gu  truaighe.  A  rithist  iadsan 
a  rinn  greim  air  an  Airc  le  h-an-danadas,  agus  a 
bha  'ga  meas  mar  sheun,  mar  a  bha  na  Cinnich  a' 
sealltainn  air  an  iodhalaibh,  tha  fhios  againn, 
nach  robh  an  Airc  idir  dhoibh  'na  dìdein. 
Shaoil  na  h-Israelich  cho  fad  'sa  bha  an  Airc  le 
'làthaireachd  'nan  seilbh,  gu'm  bitheadh  buaidh 
làraich  dhoibh  anns  gach  cùis  an  aghaidh  an' 
naimhdean.  Nach  bi  sud  Airc  an  Dia  bheo  fa 
chomhair  nach  seasadh  cumhachd  'sam  bith  ? 
Nach  b'ann  fa  chomhair  làthaireachd  na  h-Airce 
ud  a  sheas  uisgeachean  Iordain  mar  bhallachan 
air  gach  taobh  airson  rathad  tioram  a  thoirt 
dhoibh  ?     Nach  bi  sud  an  Airc  fa  chomhair  an  do 


thuit  ballachan  Iericho  'nani  bruanaibh  ?  Co  an 
namhaid  a  b'  urrainn  seasamh  f'an  comhair  an 
là  a'  chruadail,  agus  Airc  nam  mile  buaidh  'nan 
seilbh  ?  Bha  de  làn  earbsa  aca  anns  an  Airc  agus 
gu'n  do  thog  iad  iolach  àrd  a  chuir  eagal  ann  an 
cridheachan  an  naimhdean.  Ach,  mo  chreach ! 
aig  deireadh  an  là,  "  Cha  b'e  mo  roghainn  a  bha 
an  uachdar."  Chaill  na  h-Israelich  an  cath,  agus 
fhuair  na  Philistich  Airc  an  Tighearna  'nan  seilbh 
fad  seachd  miosan. 

Ach  cha  robh  an  Airc  'na  beannachd  do  na 
Philistich.  Cha  robh  fhios  aca  ciod  a  dheanadh 
iad  rithe.  Bha  i  dhoibh  mar  phlaigh,  oir  bha 
leir-sgrios  eagalach  'na  lorg, — bha  làrnh  Dhia  trom 
orra. 

Tha  sinn  a'  foghlum  gu  soilleir  bho'n  eachd- 
raidh  so  gu'm  bheil  e  comasach  gu  faod  soch- 
airean  priseil  imeachd  bho  aon  bhuidheann  de 
dhaoine  gun  a  bhi  'nam  beannachd  do  bhuidheann 
eile.  Tba  daoine  ann  a  shanntaicheas  sochairean 
an  coimhearsnaich,  agus  'nan  seilbh  cha  bhitheadh 
iad  ach  mar  Airc  an  Tighearnan  an  laimh  nam 
Philisteach.      Tha  cuid  ann  a  smaointicheas  ma 


tha  mearachd  'nan  coimhearsnaich  gu  bheil  iad 
fein  uile  ceart, — mur  eil  sochairean  sonruichte 
aig  Eaglaisean  eile  a  tha  iad  fein  a'  sealbhachadh, 
gu  bheil  na  h-Eaglaisean  sin  cearr  agus  iad  fein 
ceart.  Theagaisg  an  Tighearna  do  na  Philistich, 
agus  tha  e  a'  teagasg  dhuinne,  cho  mearachdach 
agus  cho  baoth  'sa  tha  a  leithid  so  de  iomairt 
smaointeachaidh.  Pha  Airc  an  Tighearna  'na 
h-àile  bàis  a  chum  bàis  do  na  Philistich,  agus 
araon  do  na  h-Israelich  an  uair  a  bha'n  cridh- 
eachan  ag  aomadh  gu  iodhal-aoraidh. 

Tha  sinne,  le  mòr  reuson  agus  le  mòr  dhùrachd, 
a'  sealltainn  air  Eaglais  Steidhichte  na  h-Alba 
mar  Airc  ar  dìdein.  'S  i  Eaglais  na  h-Alba 
Eaglais  bhuadhach  an  Athleasachaidh.  'S  i 
Eaglais  Steidhichte  Alba  a  mhain  a  chumas 
agus  a  tha  cumail  teagasg  a'  Bhiobuil  gun  atharr- 
acliadh  sam  bith.  Ann  am  briathran  Piiaghail- 
tain  na  h-Aontachd  (Rcvoluiion  settlemcnt),  eadar 
Albainn  agus  Sasunn,  bha  e  air  a  dhaingeachadh 
gu  'm  biodh  "  an  aidmheil  a  bha  air  a  h-aid- 
eachadh  an  sin  an  Albainn  air  a  coimhead  anns 
gach  linn  gu  teachd  gun  atharrachadh  sam  bith." 
Is   i   Eaglais   na   h-Alba   mathair-altruim   gach 

buidheann  a  sgar  iad  fein  uaipe,  agus  tha  fhios 
againn  mar  a  bha  agus  a  tha  gach  buidheann 
dhiu  ag  atharrachadh.  Ged  a  dh'eireadh  Iain 
Knox  agus  Melville  as  an  uaighean  cha  'n  aith- 
nicheadh  iad  an  Eaglais  a  steidhich  iad,  am  measg 
gach  atharrachadh  agus  sgaradh  truagh  a  thainig 
'nar  measg.  Ach  tha  an  Eaglais  Steidhichte  gun 
atharrachadh  fathast.  Agus  aon  ni  a  thainig 
m'an  cuairt  am  freasdal  Dhia  nach  robh  mòr 
shoirbheachadh  do  neach  sam  bith  bho  laithean 
Heroid  agus  Philat  a  rinn  eucoir  agus  dimoladh 
air  Eaglais  Chriosd.  Tha  iarmad  gach  aon  a 
thog  an  guth  gu  mearachdach  an  aghaidh  Eaglais 
na  h-Alba  bho  1843  air  chall.  Cha'n  'eil  e 
soirbh  Airc  an  Tighearna  a  bhristeadh  as  a 
cheile !  *  Agus  ma  b'e  rùn  Iain  Knox  an  Eaglais 
Steidhichte  a  bhi  air  "  a  cumail  gun  atharrachadh 
sam  bith  an  Albainn  anns  gach  linn  ri  teachd," 
feudaidh  sinn  gu'n  eagal  ro  namhaid  a  cheisd  a 
chur  : — Co  i  an  Eaglais  a  dh'f  hosgail  a  dorsan  gu 

*  Cha'n  fhaighear  an  diugh  anns  an  Taobli  Tuath  ach  gann 
aon  de  shliochd  nam  Ministearan  a  dh'fhag  an  Eaglais  's  a' 
bhliadhna  1843  a'  seasamh  ann  an  crannaig  'san  Eaglais 
Shaoir. 

farsainn  fial  do'n  bhochd  agus  do'n  bheartach 
bho  cheann  tri  cheud  bhliadhna,  agus  a  thubhairt 
"  Thigibh  (jun  airgiod  agus  gun  luach,"  mar  a 
thubhairt  Eaglais  na  h-Alba?  Cha'n  'eil  a 
ministeirean  an  eisimeil  a  bhi  a'  bleid  ris  na 
beairtich,  no  a  bhi  'miodal  ris  na  bochdan.  Tha 
iad  saor  gu  Soisgeul  Chriosd  a  shearmonachadh, 
— saor  gu  seasamh  an  ainm  an  Kigh  a  chuir 
Dia  ann  an  Sion, — saor  gu  bratach  bhuadhach  a' 
chroinn  Cheusaidh  a  thogail,  agus  saibhreas  do- 
rannsaichte  Chriosd  a  chur  an  ceill  gun  sgàth  gun 
eagal.  Ach  aig  an  am  cheudna  tha  aobhar  aig 
ministeirean  na  h-Eaglais  an  aire  a  thabhairt 
nach  bi  Aìrc  an  Tighearna  dhoibh  'na  seun 
mar  bha  fhalt  do  Shamson.  Cha  bhi  an  Airc 
'na  dion  ach  mar  a  bhitheas  iadsan  eudmhor 
a  thaobh  Dhia ;  "  dùrachdach  'nan  spiorad ;  a' 
deanamh  seirbhis  do'n  Tighearna." 

Tha  Airc  an  Tighearna  an  Albainn  ann  an  cunn- 
art.  Tha  a  naimhdean  lionmhor,  agus  air  an 
deanamh  suas  cha'n  ann  a  mhain  de  thrial- 
lairean  na  Vohmtaries,  ach  mar  an  ceudna  de 
Ain-diadhairean  nach  eil  a'  creidsinn  idir  ann  an 
Dia  ;   do  na    U.  P.  's  an  Albainn ;    do  chuid  de 

mlrinisteirean  na  h-Eaglais  Shaoir ;  agus  do  gach 
seorsa  eile  nach  aidich  gur  e  dleasdanas  na  riogh- 
achd  an  Tighearna  Iosa  Criosd  aideachadh  mar 
Eigh  nan  Righrean*  Co  'nar  measg  a  chnir- 
eadh  clach  'san  aitreamh  a  bhiodh  air  a  deanadh 
suas  de  gach  seorsa  dhaoine  a  dh'ainmich  sinn  ? 
Nar  leigeadh  Dia  gur  ann  an  seilbh  na  muinntir 
sin  a  bhitheadh  "  Airc  an  Tighearna  "  ! 

Ach  their  iad,  nam  biodh  Eaglais  na  h-Alba 
air  a  tionndadh  bun  os  ceann,  agus  a  sochairean 
air  an  tabhairt  air  falbh,  gu'n  aontaicheadh  gach 
buidheann  Chriosdaidhean  ann  an  Albainn,  agus 
gu'n  togadh  iad  a  suas  Eaglais  mhòr  nomha  air  an 
làraich, — gu'n  tilleadh  gach  seillein  agus  gach 
sgaoth  air  an  ais  do  dh'aon  sgeap,  agus  gu'm 
biodh   aon   fhàrdach   mhòr   air   a   togail   a   cho- 

*  A  cheud  òraid  a  rinn  an  t-Ollamh  Chalmers  an  deigh 
sgaradh  bho'n  Eaglais  ann  1843,  thubhairt  e,  gu'n  robh  iad  a' 
fagail  na  h-Eaglais  Steidliichte  air  bonn-stèidh  Eaglais  Steidh- 
ichte.  Ach  tha  mòran  de  chlèir  na  h-Eaglais  Shaoir  a  nis  air 
aontachadh  leis  an  Liberation  Society  an  Sasunn  airson  Eaglais 
na  h-Alba  a  thoirt  gu  làr.  ' '  Cha  'n  eil  ni  ùr  fo'n  ghrein  " 
arsa  an  duine  glic.  "  Air  là  sonruichte,"  tha  an  Soisgeul- 
aiche  Lucas  (xxiii.  12),  ag  innseadh  dhuinn,  "  Rinneadh  Pilat 
agus  Herod  'nan  caìrdean  d'a  cheile  'san  là  sin ;  oir  bha  iad 
roimhe  sin  'nan  naimhdean  d'a  cheile." 

B 

fhreagradh  do  dh'iarrtas  cridhe  agus  anama  gacli 
Voluntary,  gacli  U.  P.,  gach  Baisteach,  agus 
gach  Saobh-chreideach  san  Tìr.  "  'Nan  diomhair- 
eaclul  na  tigeadh  m'anamsa ;  r'an  coimhthional 
m'onairsa  na  bitheadh  air  a  h-aonadh."  Cha  b'e 
sin  a  mhain  a  bhi  a'  togail  aitreamh  air  a'  ghainn- 
eamh,  ach  mar  an  ceudna  'ga  togail  de  chlachaibh 
nach  cumadh  ri  cheile,  agus  a  bhruanadh  le'n 
cudthrom  fein. 

Tha  gun  teagamh  fios  againn  air  gach  dòlas 
agus  gach  mi-rùn  a  thainig  an  lorg  gach  sgaradh 
a  rinneadh  'san  Eaglais, — tha  fhios  againn  an 
reubadh  a  rinneadh  air  corp  Chriosd;  ach  tha 
sinn  làn  chinnteach  nach  e  na  Voluntaries  a 
ni  a  cheartachadh.  B'e  sin  a  bhi  a'  cur  aodach 
gun  dreach  air  seann  aodach — na  Voluntaries  a 
bhi  'g  athleasachadh  Eaglais  na  h-Alba — "  Airc 
an  Tighearna  an  laimh  nam  Philisteach."  Mar 
mhuinntir  a  tha  dìleas  do  leas  ar  rioghachd — 
dìleas  do  dh'Eaglais  an  Athleasachaidh,  agus 
dìleas  do  dh'aobhar  an  t-Slanuighear,  tha  aon 
dleasdanas  an  earbsa  ruinn  cho  fada  'sa  tha  'nar 
comas,  agus  is  e  sin,  an  t-ionmhas  a  fhuair  sinn 
o 'r  n-aithrichean  fhàgail  aig  an  àl  ri  teachd — Airc 

an  Tighearna  fhàgail  gun  atharrachadh  sani  bith 
— gun  a  bhi  air  a  luasgadh  a  null  agus  a  nall  air 
uideal  eaclar  Voluntarics,  U.P.'s,  Ain-diadhair- 
ean  Leeds,  agus  gach  seorsa  eile  a  tha  an  geall 
air  a  seilbh.  An  n-e  gu  faic  sinn  an  tigh  'san  do 
rinn  ar  n-aithrichean  aoradh  air  a  thilgeadh  gu 
làr  le  larnhan  nam  Philisteach,  agus  gu'n  aontaich 
sinn  fasgadh  a  ghabhail  fo  aitreamh  'sam  bith  eile 
a  thogas  iadsan  ?  0  'nar  leigeadh  Dia  !  Cha  bhi 
Airc  an  Tighearna  'nan  seilbh-san  gu  bràth  na 
dìdein  dhuinne. 

Seallamaid  air  a'  chuis  mar  a  labhair  na  Diadh- 
airean  a  shuidh  an  Ard-sheanadh  Eaglais  na 
h-Alba  'sa  bhliadhna  1566,  a.d.  (December  26), 
agus  is  i  mo  bharail  gu'm  b'e  Iain  Knox  a  sgriobh 
na  briathran  agus  a  sgriobh  iad  mar  neach  a 
labhairt  le  spiorad  Faidh : — "  Air  dhuinn  fhaicinn 
mar  a  tha  maoin  dhligheach  na  h-Eaglaise  gu 
ainneartach  air  a  tabhairt  air  falbh  agus  gu  mear- 
achdach  air  a  caitheamh  ann  au  nithibh  diomhain 
le  daoine  aig  nach  eil  dreuchd  an  Eaglais  Dhè  ; 
agus  aig  an  àm  so,  tha  aia  ministeirean  a'  tuiteam 
air  falbh  a  thaobh  uireasbhuidh ;  na  bochdan  a' 
bàsachadh  le   h-acras ;  na   sgoilean   a'   seargadh 

agus  na  h-Eaglaisean  a'  tuiteam  gu  làr."  Tha  na 
Voluntaries  a  nis  ag  iarraidh  maoin  dhligheach 
na  h-Eaglais  a  thubhairt  air  falbh,  agus  a' 
caitheamh  ann  a  blii  paigheadh  chìsean  na 
Pdoghachd. 

Gun  teagamh  tha  ullachadh  a  nis  air  a  dhean- 
amh  le  lagh  na  rioghachd  airson  nam  bochcl, 
agus  airson  foghluim  na  h-oigridh.  Ach  nam 
bitheadh  an  t-ullachadh, — maoin  dhligheach  na 
h-Eaglais — air  a  thabhairt  air  falbh  leis  na  Volun- 
tarics,  "thuiteadh"  (mar  a  thubhairt  Iain  Knox), 
"na  ministeirean  air  falbh  a  thaobh  uireasbhuidh ; " 
thuiteadh  na  h-Eaglaisean  gu  làr ;  cha  bhiodh 
ministeir  foghluimte  an  cearnaibh  iomallach  na 
Gaidhealtachd.  B'iad  so  agus  iomadh  teanntachd 
eile  a  thigeadh  an  lorg  Eaglais  na  h-Alba  a  thilg- 
eadh  gu  làr.  Aidmheil  fa  leth  aig  gach  neach 
bho'n  Bhanrigh  gus  an  neach  is  isle  staid.  Ann 
an  aon  fhocal  cha  bhiodh  Eaglais  'nar  Tìr  ach 
Eaglaisean  na  mi-riaghailt ;  buidheann  bheag  an 
sid  agus  an  so  a'  glaodhaich  ri  cheile : — "  Cha 
n'eil  steidh  ann  ad  theagasg."  B'e  so  Airc  an 
Tighearna  an  laimh  nam  Philisteach, — gach  aon  a' 
deanamh  lagh  dha  fein  agus  'na  Eaglais  dha  fein. 

Tlia  fhios  againn  an  fhreagairt  a  bheir  na  Vol- 
untarics  do'n  chnis  so :  — "  Eaic  ciod  a  rinn 
eas-aonachd  ann  an  Gaidhealtachd  na  h-Alba — 
na  stìpinnean  a  tha  air  an  togail  gach  bliadlma 
do  mhinisteirean  na  h-Eaglais  Shaoir."  Gle 
cheart;  ach  mur  bitheadh  an  Eaglais  Shaor  an 
comhstri  agus  a'  comhachadh  ri  Eaglais  na  h- 
Alba,  am  biodh  a'  chuis  mar  sin?  Cha  seas  a 
chomh-streup  sin  fada,  agus  an  sin  bithidh 
Gaidhealtachd  na  h-Alba  mar  tha  gach  Eioghachd 
eile  far  nach  'eil  Eaglais  Steidhichte.  Tha  fhios 
againn  gur  ann  an  Sasunn  a  tha  mathair-ghuir  na 
muinntir  sin  ris  an  abrar  an  Liberation  Society. 
Ach  ciod  is  mo  leo-san  leas  anma  nan  Gaidheal  ? 
Cha  do  chuir  iad  peighinn  riamh  an  sporan  airson 
leas  nan  Gaidheal,  ged  a  tha  iad  a'  cruinneachadh 
airgid  airson  cosd  air  ruagalaich  a  tha  dol  mu'n 
cuairt  a  dhùsgadh  aimhreit  am  measg  ar  luchd- 
duthcha. 

Tha  e  fior,  ann  an  ioma  cearn  de  'n  Ghaidh- 
ealtachd,  gu'n  do  sgar  mòran  iad  fein  bho  Eaglais 
na  h-Alba,  agus  is  e  so  an  t-aobhar  sonruichte  gu 
bheil  na  Voluntaries  an  dochas  gu'n  tilg  iad 
bun  os  ceann  an  Eaglais  Steidhichte.      Is   ann 

le  neart  nan  Gaidheal  a  tlia  dochas  aig  na  Vol- 
untaries  gu'n  teid  aca  air  an  Eaglais  a  sgrios. 
Ach  am  bheil  iad  onarach  'san  oidhearp  ?  C'arson 
is  ann  an  Gaidhealtachd  na  h-Alba  a  tha  iad  cho 
dian  'nan  oidhearp  ?  Air  a'  bhliadhna  'chaidh 
seachad  (1878),  chaidh  buidheann  de  Voluntaries 
na  h-Eaglais  Shaoir  gu  Diuc  Eichmond  agus 
Ghordain,  airson  a'  Ghaidhlig  fhaotainn  a  bhi  air 
a  teagasg  ann  an  sgoilean  na  h-Aird-an-iar,  agus 
paigheadh  fhaotainn  bho  'n  Chrùn  airson  a  teagasg. 
Aon  aobhar  a  leig  iad  ris  'nan  tagradh :  "  Nach 
Vurrainn  clo  na  Gaidheil  an  Canain  no'n  Cainnt 
fein  a  leughadh,  agus  nach  tuigcaclh  iad  Cainnt 
'sam  bith  eile."  Is  searbh  an  innisg  so  bho 
mhinistearean  na  h-Eaglais  Shaoir  air  ar  luchd 
duthcha.  Ma  labhair  iad  an  fhirinn,  an  ann  bho 
'n  aobhar  sin  a  tha  an  oidhearpean  airson  clann 
nan  Gaidheal  a  dhusgadh  gu  Eaglais  an  Athleas- 
achaidh  a  thoirt  air  falbh  ?  Ach  cha  'n  'eil  sinn 
a'  creidsinn  gur  i  an  fhirinn  a  labhair  iad.  Cho 
fhad  'sa  choisich  sinn  Glinn  agus  Eileanan  ar 
Duthcha  cha  'n  fhaca  sinn  Gaidheil  cho  aineolach 
agus  nach  b'  urrainn  doibh  an  cainnt  mhathaireil 
fein  a  leu'dradh  ;  agus  cho  fhad  'sa  dh'  fhoghluim 

sinn  cha  'n  'eil  iad  airson  Eaglais  na  h-Alba  a 
thoirt  air  falbh  as  an  Tìr  a  dheanamh  aite  do 
na  Vohintarics.  Is  fearr  leo  fathast  Eaglais 
an  Athleasachaidh  —  Eaglais  an  Aithrichean — 
Eaglais  Knox,  k  hclville,  agus  Henderson  na  Eag- 
lais  Hutton  agus  a  threamh — do  bhrigh  agus  gu 
bheil  iad  a'  creidsinn  gur  e  Criosd  a  ceann.  Cha 
'n  'eil  na  Gaidheil  airson  Airc  an  Tighearna  aiseag 
do  lamhan  nam  Philisteach.  Oir  tha  fhios  aca  gle 
mhaith  gur  i  Eaglais  na  h-Alba  Eaglais  an  duine 
bhochd — an  taobh  a  stigh  d'a  ballachan  gu  bheil 
aite  aig  an  duine  bhochd  cho  maith  ris  an  duine 
's  airde  inbhe. 

Their  iad  a  rithist : — "  Seall  ri  America,  cha 
'n  'eil  Eaglais  Steidhichte  ann  an  America."  Seall 
ri  America  agus  tha  anns  na  bailtean  mòra 
mòran  de  mhinisteirean  diadhaidh.  Ach  c'àit 
anns  na  bailtean  sin  a'  bheil  Eaglais  an  duine 
bhochd  ?  Tha  na  suidheachain  g'an  "  rowp  "  do  'n 
neach  is  mò  sporan,  agus  an  duine  bochd  an 
aoradh  Dhia  air  a  chur  a  thaobh*     Agus  ann  an 

*  Ann  an  cuid  a  dh'aitean  tlia  Eaglaisean  air  an  togail  air- 
son  nam  bochd  air  letli  mar  tha  tighean  bhochd  againn  's  an 
rioghachd  so. 

criochaibh  iomallach  America  cha  'n  'eil  am  bith- 
eantas  ri  f  haotainn  ach  Eear-teagaisg  a'  toirt  cuairt 
uair'  sa  mhìos,  agus  gu  tric  na's  ainmice  a  chumail 
aoradh  follaiseach  Dhia.  Ann  an  astar  latha 
cha  chluinnear  clag  Eaglais  a'  toirt  cuireadh  do  'n 
luchd-aiteachaidh  dol  a  suas  do  thigh  Dhia. 

Their  sinn  a  rithist  gur  i  n-Eaglais  Steidhichte 
Eaglais  an  duine  bhochd,  agus  an  ni  suarach  sin  ? 
Nach  e  so  an  dearbhadh  a  bu  mho  a  thug  an 
Slanuighear  gu'm  b'esan  a  bha  ri  teachd  ?  Ann 
am  Mata  xi.  2,  tha  sinn  a'  leughadh,  "  an  uair  a 
chuala  Eoin  'sa  phriosan  gniomhara  Chriosd, 
chuir  e  dithis  d'a  dheisciobluibh  d'a  ionnsuidh, 
agus  thubhairt  e  ris ;  An  tusa  an  tì  ud  a  bha  ri 
teachd  no  am  bi  suil  againn  ri  neach  eile? 
Fhreagair  Iosa  agus  thubhairt  e  riu,  Imich- 
ibh  agus  innsibh  do  dh'  Eoin  na  nithe  a  tha 
sibh  a'  cluinntinn  agus  a'  faicinn,  a  ta  na 
doill  a'  faotainn  an  radhairc,"  &c.  Cha  robh  aig 
Sagairtean  no  aig  Phairisich  Iudea,  no  aig  Eeall- 
sanaich  nan  Cinneach  ach  beag  suim  do  na  bochd- 
an.  Tha  eucailean  a'  chuirp  brònach,  agus  tha 
Criosd  a  nis  a'  tabhairt  brat-sgaile  bho  shuil  an 
doill,  agus  a'  tabhairt  lùgh  nam  ball  do  na  bachd- 

aich.  An  lobhar  a  tha  'giulan  truaillidheachd  na 
h-uaighe  'na  bheatha  air  a  ghlanadh.  Tha  beatha 
nuadh  agus  saoghal  nuadh  air  ani  buileachadh 
air  a  bhodhar.  Ach  tha  Criosd  ag  eiridh  gu  ni 
is  airde  na  leigheas  eucailean  a'  chuirp, — ag  eiridh 
gu  leigheas  an  anama.  Mar  gun  abradh  e  :  "  Inn- 
sibh  do  dh'  Eoin  an  dearbhadh  is  mò  gur  mise  a 
tha  air  teachd :  '  Tha  an  Soisgeul  air  a  shearmon- 
achadh  do  na  bochdan'  —  solus  air  boisgeadh 
orra-san  a  bha  'nan  suidhe  ann  an  dorchadas,  agus 
an  sgail  a'  bhais."  Bh'uaithe  so  chi  sinn  aon 
chomharra  mòr  bho  Chriosd  fein  gur  esan  an  Tì 
a  bha  ri  teachcl : — "  An  soisgcul  air  a  shearmon- 
achadh  do  na  bochdan ;"  agus  an  Eaglais  nach 
eil  a'  cumail  sin  fa  comhair,  cha'n  Eaglais  Chriosd 
i  iclir.  Ach  tha  muinntir  ann  a  mheasas  "an 
soisgeul  air  a  shearmonachadh  do  na  bochdan  " 
le  buinn  airgid.  C'ait  an  do  chuir  na  U.P.'s  Eag- 
lais  no  Sgoil  an  Albainn  ach  far  am  paigheadh  an 
sluagh  ? 

Cha  tuit  sinn  an  dibheil  misnich,  oir  tha  sinn 
làn  chinnteach  air  aghaidh  nan  uisgeachan  gu'n 
snamh  Airc  an  Tighearna  gu  buadhach,  ard.  Is  e 
Dia   fein  a  tha  aig  an    stiuir.     Thubhairt   sinn 

nach  ann  an  eu-dochas  a  labhras  sinn  mu  Eaglais 
na  h-Alba.  A  'dearcadh  air  a  luchairtean,  agus 
a'  cuimhneachadh  air  gach  curaidh  a  dh'  altruim 
i, — eadhon  gach  sgaoth  a  dhealaich  rithe,  tha 
sinn  làn  chinnteach  nach  tuit  Airc  an  Tighearna 
an  lamhan  nam  Philisteach — -fìor  naimhdean  Eag- 
lais  na  h-Alba.  Thogadh  Eaglais  na  h-Alba  i 
fein  mar  a  thog  i  ceudan  Sgireachd  bho  cheann 
beagan  bhliadhnachan.  Thogadh  an  Eaglais 
Steidhichte  i  fein  ged  bheireadh  cumhachdan  an 
t-saoghail  a  maoin  aimsireil  air  falbh,  cha'n  ann 
idir  le  i  fein  aonadh  no  irioslachadh  ri  Volun- 
taries.  Thigeadh  gach  buaireas  a  thogras,  ach 
sin  aon  ni  nach  dean  iadsan  a  sheas  dìleas  ri 
Eaglais  na  h-Alba  gu  bràth — iad  fein  aonadh  ris 
a  mhuinntir  sin — na  triallairean  a  tha  'dol  mu'n 
cuairt  a'  mallachadh  an  ni  nach  do  mhallaich 
Dia,  agus  a'  toirt  dùlan  do  na  nithibh  do  nach 
d'thug  Dia  dùlan. 

Tha  aon  ni  fìor :  an  là  a  thuiteas  Eaglais  na 
h-Alba  cha  tuit  i'  na  h-aonar.  Luath  no  mall 
tuitidh  nithibh  eile  'san  sgàrnaich ;  agus  tha  ea- 
dhon  naimhdean  na  h-Eaglais  a'  toiseachadh  air 
so  a  thuigsinn.     Airc  an  Tighearna   an  lamhan 

uaimhdean  Eaglais  an  Athleasachaidh !  B'e  sin 
gun  teagamh  an  truaighe  bu  mho  a  thainig  riamh 
air  Albainn.  B'e  sin  a  bhi  a'  toirt  aimhreit 
Bhabel  do  Bheinn  Shioin.  B'e  sin  an  aite 
cruinneachadh  le  Criosd  abhi  a'  sgapadh  le  'naimh- 
dean.  Chaidh  mòran  sgapaidh  cheana  a  dhean- 
amh  anns  an  "  aidmheil  sin  a  bha  gu  bhi  air  a 
coimhead  gun  atharrachadh  sam  bith  anns  gach 
linn  ri  teachd."  Tha  Eaglais  na  Boimh  a'  leigeil 
ris  a  cumhachd ;  tha  Eaglais  an  Easbuig  'ga  cur 
fein  a  suas  anns  gach  cearn  de  'n  Tìr ;  agus  tha 
aireamh  mhòr  de  mhuinntir  ann  a  tha  ag  iarraidh 
Criosd  a  thoirt  a  nuas  o  bhi  na  Bigh  ann  an 
Sion  gu  bhi  na  Cheann  air  buidheann  an  sid  agus 
an  so.  Tha  Protestanaich  na  h-Alba  air  an  roinn 
an  aghaidh  a  cheile  mar  nach  b'e  peacadh  a  tha 
'san  eas-aonachd.  Aig  an  àm  cheudna,  ma  theid 
an  aimhreit  so  air  aghaidh,  tha  sinn  an  dochas 
gu  'n  seas  Gaidheil  na  h-Alba  gualainn  ri  gual- 
ainn  air  taobh  na  h-Eaglais  a  tha  'na  beannachd 
cho  mhòr  'san  Tir ;  agus  an  uair  a  thig  triallairean 
na  Voluntaries  a  fhroiseadh  sil  na  h-eas-aonachd 
'nar  measg  gu  'n  leig  na  Gaidheil  ris  dhoibh  gu  'n 
"  leugh  iad  an  cainnt  fein,"  agus  gu  bheil  meas 

aca  air  na  socliairean  a  tha  'sruthadh  bho  Eaglais 
Steidhichte.  Tha  e  iornchuidh  gu  'in  bi  ceangal 
dlù  eadar  an  Lagh  agus  Eaglais  na  h-Alba — gu 
feum  a'  Bhanrigh  a  bhì  do  dh'  aidmheìl  na  riogh- 
achd  a  los  gu'n  dìtear  luchd-toibheum  agus  mi- 
bheus,  agus  nach  urrainn  Lagh  no  Cumhachd 
saoghalta  geur-leanmhainn  a  dheanamh  na's  mo 
air  Eaglais  Chriosd.  Bu  sgeul  phriseil  ri  chluinn- 
tinn  gu'n  robh  an  rioghachd  gu  leir  mar  le 
aon  chridhe  umhail  do  Bigh  nan  Bighrean  agus 
do  Thighearna  nan  Tighearnan, — le  aon  chridhe  a' 
co-fhreagradh  do  bhriathran  an  t-Salmadair : — 

"  0  rìghrean,  uime  sin,  a  nis, 
gabhaibh-sa  ciall  gu  leir  ; 
A  bhreitheamhna  na  talmhainn  fòs, 
grad-fhoghlumaibh  deadh  bheus. 

Do'n  Tighearna  Iehobhah  mòr 

aoraibh-sa  sìos  gu  ceart, 
Le  h-eagal  deanaibh  seirbhis  mhaith 

do  Thighearna  nam  feart, 
'S  le  ball-chrith  deanaibh  gairdeachas. 

Do'n  mhac  grad-thugaibh  pòg, 
Air  eagal  gu'n  las  'fhearg-san  ruibh, 

g'  ur  milleadh  anns  an  ròd. 

An  uair  a  bhitheas  corruich  air 

a'  lasadh  ach  gu  beag. 
Is  beannaicht'  iad,  gach  uile  neach, 

an  dòchas  air  a  leag." 

Iarraibh-se  a  Chlarma  nan  Gaidheal  bho  Eaglais 
an  Athleasachaidh  gu  'm  bi  foghlum  agus  eud  a 
reir  eolais  ri  fhaotairm  ann  am  Ministeirean  na 
Tìre — buaidhean  is  fearr  gu  mòr  na  bhuineas  do 
na  dealasairean  a  theid  'nar  measg  bho  àm  gu 
àm  le  briathran  tnùthail  a'  dùsgadh  aimhreit  agus 
mì-ruin.  Gun  sin  a  chumail  air  chuimhne,  caillidh 
sinn  fadheoidh  sealladh  air  reul-iuil  na  firinn, 
agus  sgaoilidh  an  t-ar-amach  a  dh'  eirich  bho 
uaill  spioradail  air  a  leithid  de  dhoigh  agus  gu  'm 
bi  an  long  a  sheol  gu  buadhach  thar  ioma  tonn 
air  a  fagail  gun  stiuir  gun  aodach,  agus  air  a 
luasgadh  leis  gach  gaoth  a  sheideas. 

A  nis  nam  biodh  atharrachadh  'nar  teagasg  no 
'nar  creud  cha  bhitheadh  a'  chuis  idir  cho  brònach. 
Ach  an  uair  nach  'eil  atharrachadh  ann,  c'arson  a 
tha  roinnean  'nar  measg?  Tha  do  bhrigh  agus 
gu  bheil  claon-bhaigh  na's  treise  na  dearbhadh 
bho  reusan  agus  tuigse.  Bho'n  chlaon-bhaigh 
so,  cha  mhòr  nach  do  chaill  Nathaniel  Criosd  anns 
a'  bheachd  nach  tigeadh  ni  maith  a  Nasaret. 
Thugaibh  an  aire  nach  tuit  sibh  anns  a'  mhear- 
achd  cheudna,  agus  am  measg  gach  sgaradh 
bronach  nach  caill  sinn  an  acair  a  tha  'gar  ceang- 
al  ri  Eaglais  na  h-Alba.      Tha  fhios  a^ainn  eu 

bheil  mòran  eud  ri  fhaotainn  'sa  Ghaidhealtachd ; 
ach  tha  fhios  againn  gu  bheil  mòran  dheth  a  thar- 
ruing  muinntir  do  'n  Eaglais  d'am  buin  iad  fein 
na's  durachdaiche  na  gu  Criosd. 

Tha  moran  an  earbsa  ris  na  Gaidheil.  Tha 
agaibh  ri  cunntas  a  thabhairt  do  'n  àl  ri  teachd 
ciamar  a  ghleidh  sibh  gun  atharrachadh  sam  bith 
an  "Creidimh  a  thugadh  aon  uair  do  na  Naoimh." 
Tha  agaibh  ri  cunntas  a  thabhairt  do  Cheann  na 
h-Eaglais  mar  a  sheasas  sibh  dileas  do  'n  Eaglais 
a  bha  na  beannachd  cho  mor  d'ar  Tìr  bho  cheann 
tri  cheud  bliadhna.  Gu  bhi  air  ar  treorachadh 
ann  an  slighe  ar  dleasdanais  a  thaobh  Eaglais  an 
Athleasachaidh,  iarradh  gach  aon  stiuradh  bho 
cheann  na  h-Eaglais,  agus  ma  ni  sinn  uile  sin 
gun  eagal  clhaoine,  ged  a  dh'  fheudas  am  preas 
a  bhi  'losgadh  cha  chaithear  e.  Anns  an  dochas 
so,  tha  ar  n-earbsa  ann  am  briathran  an  Bevolu- 
tion  Settlcment  "gu  'm  bi  an  aidmheil  a  tha  air 
a  steidheachadh  a  nis  an  Albainn  air  a  cumail 
anns  gach  linn  ri  teachd  gun  atharracliadh  'sam 
bith."  Uime  sin  an  aitreamh  naomh  a  thog  ar 
n-aithrichean,  cumamaid  a  suas  i ;  agus  na  biodh 

aon  clilach  de  'n  togail  air  a  tilgeil  a  sios,  no  air  a 
h-atharrachadh  as  a  h-aite  le  lamhan  a'  glacadh 
Airc  an  Tighearna  le  an-danadas.  Tha  saorsa  na 
h-Eaglais  an  earbsa  ruibh,  —  saorsa  cho  priseil 
agus  ma  chailleas  sibh  i,  gu  feum  Iain  Knox  eile 
eirigh  a  thoirt  air  ais  na  sochairean  a  bhuann- 
aich  e  do  dh'Albainn  ann  an  saorsa  na  h- 
Eaglais.  Leigibh-se  ris  nach  b'  e  idir  an  fhirinn 
a  labhair  Cleir  na  h-Eaglais  Shaoir  ri  Diuc  Eich- 
mond  an  uair  a  thubhairt  iad  "  nach  b'  urrainn  do 
na  Gaidheil  an  cainnt  fein  a  leughadh  agus  nach 
tuigeadh  iad  cainnt  'sam  bith  eile."  Chuir  iad 
sibh  fada  na  b'isle  na  Maories  New  Zealand. 
Thugaibh  an  aire  nach  tarraing  sibh  mallachd 
agus  corruich  Dhia  oirbh  fein  agus  air  ar  dùthaich 
le  'bhi  ag  aontachadh  le  triallairean  na  Volun- 
taries ;  le  Aindiadhairean  Shasuinn ;  agus  leis 
an  fhichead  seorsa  eile  a  tha  deanadh  a  suas  an 
Liberation  Society,  —  is  e  sin  a  bhuidheann  aig 
nach  eil  ceann  aobhair  sam  bith  ach  Eaglaisean 
Steidhichte  Shasuinn  agus  Albainn  a  sgrios.  Tha 
sinn  uile  chinnteach  gu  bheil  tuillidh  earbsa  aig 
na  Gaidheil  fathast  ann  an  comhairle,  an  dùrachd, 
agus  an  deadh-rùn  ministearan  na  Gaidhealtachd 

na   anns  na  ruagalaich  a  thig  an  drast  agus  a 
rithist  g'an  dusgadh  gu  h-ar-a-mach. 

Einn  moran  de  mhinisteirean  na  h-Eaglais 
Shaoir  iad  so  a  thabhairt  g'am  broilleach.  Tha 
iad  uile  'nan  cairdean  a  nis.  An  aontaich  na 
Gaidheil  leo?  Nach  ann  a  their  thusa,  a 
charaid :  "  'Nan  diomhaireachd  na  tigeadh  m' 
anam-sa ;  r'an  coimhthional  m'  onair-sa  na  bith- 
eadh  air  a  h-aonadh."  B'e  sin  dol  gu  fairge  an 
uair  a  bhiodh  an  stoirm  a  sluaistreadh  barr  nan 
tonn  gu  siobain  gheala  ghoilteach  agus  an  sgioba 
an  ar-a-mach  :  An  t-Olla  Hutton  ag  glaodhaich  an 
aird  a  chinn,  "thoir  bh'uaipe  an  t-aodach,"  gun 
suim  ged  bhiodh  an  long  air  a  maslachadh ;  an 
t  -  Olla  Eainy  ag  eigheach,  "  Thugaibh  a  stigh 
sreath  'san  t-seol  mheadhoin ;  "  an  t-Olladh  Cin- 
naideach  ag  radh :  "  Gleidhibh  oirre  mar  a  th'- 
aice ; "  agus  an  t-Olla  Begg  ag  eigheach  :  "  Cairibh 
ridhe  dh'fheuch  am  fuar  i  Eudha-nam-Marbh." 
Ach  mo  chreach  leir !  tha  na  siuil  a  nis  air  an 
reubadh  agus  acfhuinn  na  stiurach  air  bristeadh ; 
agus  tha  an  long  air  uideal  cuain.  Co  a  rachadh 
a  mach  air  iomairt-bhathaidh  le  leithid  so  de 
sgioba  ?    Nach  bu  phrìseil  an  sin  a'  chas  air  tir  ? 

'S  e  so  cor  bronacli  Eaglais  an  Athleasachaidh. 
Ach  tha  sinn  an  dochas  gu'n  seas  Clann  nan 
Gaidheal  fathast  dileas  dlùth  air  a'  choir;  agus 
ma  sheasas,  thig  an  long  a  sheol  gu  huadhach  ro 
iorna  stoirm  a  rithist  sabhailte  gu  caladh  na  sithe. 
Bho  'n  eas-aonachd  air  am  bheil  sinn  mar  so  a' 
labhairt,  cha  'n  'eil  e  duilich  idir  fhaicinn  gach 
cunnart  a  tha  bagradh  ar  dùthcha.  Tha  suim  na 
fìrinn  a  chuir  an  t-Abstol  fa  chomhair  nan  Gala- 
tianach  fior  an  Eachdraidh  an  t-Saoghail  (caib.  v. 
15),  "Ach  ma  bhios  sibh  a'  teumadh  agus  ag 
itheadh  a  cheile,  thugaibh  an  aire  nach  claoidhear 
le  a  cheile  sibh."  Oir  an  uair  a  tha  mi-rùn  'sa 
chridhe,  tnù  'sa  ghnùis,  agus  cainnt  mhi-chneasda 
anns  na  bilibh  tha  an  t-àm  aire  a  thabhairt  "  nach 
claoidhcar  (sgriosar)  lc  cheilc  "  Eaglaisean  an  Ath- 
leasachaidh.  Bu  trath  a  thoisich  so  an  Eaglais 
Chriosd.  Tha  sgeul  bhrònach  air  aithris  mu  dhà 
dhuine  cumhachdach  (Chrysostom  agus  E])V£)h- 
anius)  a  dh'eirich  an  corruich  cho  searbh  an 
aghaidh  a'  cheile,  agus  gu'n  do  ghuidh  Epiph- 
anius  am  boil'  inntinn  nach  bàsaicheadh  Chry- 
sostom  'na  Easbuig  ;  agus  ghuidh  Chrysostom  'na 
fhearg  nach  tilleadh  Epiphanius  beo   gu   ionad 

comhnuidh.  Agus  tha  an  Eachdraidh  ag  inn- 
seadh  dhuinn  gu  'n  d'  fhuair  gach  aon  iarrtus. 
Tha  aon  bhuidheann  a'  guidhe  gu'm  bàsaich 
Eaglais  Steidhichte  na  h-Alba,  ach  thugadh  iad 
an  aire  nach  'eil  tuilleadh  mòr  'nan  guidhe  na  tha 
iad  a'  breithneachadh.  Thugadh  iad  an  aire  nach 
'eil  iad  a'  tabhairt  oilbheum  a  thig  le  dioghaltas 
air  an  cinn  fein.  Feudaidh  aon  bhuidheann  oidh- 
earp  a  thabhairt  air  buidheann  eile  a  sgrios, 
ach  thig  latha  an  aithreachais  tuille  'us  anmoch. 
Thubhairt  aon  namhaid  cho  mhòr  agus  a  bha  aig 
a'  chreideamh  Chriosdaidh  riamh  (Julian  a  threig 
aidmheil  Chriosd)  nach  robh  creutairean  all- 
mharra  na  machrach  cho  borb  an  aghaidh  a'  cheile 
'sa  bha  na  Criosduidhean ;  agus  air  an  aobhar  sin 
bha  e  a'  deanadh  gairdeacheas  gu'n  claoidhteadh  le 
chcile  iad.  Agus  cha  robh  e  fada  am  mearachd  'na 
bharail.  Bha  na  h-Eaglaisean  cliùiteach  a  bha 
an  Africa  le  'n  Eas-aonachd  air  an  sgrios ;  agus 
bho  Eas-aonachd  am  measg  Phrotestanaich  ann  an 
linn  Eigh  Eduard  Shasuinn,  dh'eirich  geur-lean- 
mhuinn  eagalach  an  linn  Ban-righ  Mairi.  Agus 
ma  gheibh  naimhdean  Eaglais  an  Athleasachaidh 
buaidh  an  Albainn,  's  ann  bho  'n  aobhar  cheudna, 

— Eas-aonacM  'nar  measg.  Oir  tlia  gach  riogh- 
achd,  gach  baile,  agus  gach  tigh  a  tha  roinnte  an 
aghaidh  a'  cheile  buailteach  gu  tuiteam.  Agus 
tha  an  t-aobhar  furasda  a  thuigsinn, — oir  mar  is  e 
eud  agu  tnù  a  bheir  air  falbh  sith  agus  sonas,  is  e 
graclh  agus  muinghin  a  dh'  aonas  ri  cheile.  Bha 
ceannard  cumhachdach  ann  an  Scythia,  d'am 
b'  ainm  Silurus.  Air  leabaidh  a  bhàis,  air  dha  a 
chlann  a  ghairm  mu  'n  cuairt  d'a  leabaidh  a 
thoirt  dhoibh  na  comhahie  dheireannaich,  dh' 
orduich  e  dòrlach  de  shaighdean  a  cheangal  gu 
cruaidh  ri  cheile.  "  Bris  an  dòrlach,"  ars'  esan,  ri 
aon  mhac ;  ach  cha  robh  sin  'na  chomas.  Dh' 
ordaich  e  do  gach  aon  d'a  mhic  an  oidhearp 
cheudna  a  thabhairt ;  ach  bha  gach  oidhearp  a 
thug  iad  an  diomhain.  "Fuasglaibh  na  saighd- 
ean  bho  cheile,  agus  chi  sibh  cho  furasda  'sa 
bhrisear  iad  an  uair  a  sgarar  iad.  Mar  sin  sibhse, 
a  Chlann,  cho  fada  'sa  sheasas  sibh  an  aon  bhann 
agus  air  an  aon  bhonn  bithidh  sibh  sabhailt 
agus  ann  an  tearuinteachd ;  ach  cho  luath  'sa 
sgarar  bho  cheile  sibh  tha  sibh  caillte." 

Tha  an  Scythianach  so  a'  teagasg  dhuinn  nach 
'eil   tearuinteachd   ach   ann   an   aonachd.      Gun 

teagamh  tha  e  duilicli  do'n  duine  f hein  -  speis 
agus  uaill  fein  iobradh  fa  chomhair  eadhon  na 
firinn.  Oir  tha  claon-bhreith  a'  cur  sgaile  dorch- 
adais  thairis  air  an  inntinn.  Agus  a  chum  teachd 
gu  aonachd  feumaidh  sinn  gach  claon-bharail  a 
chur  a  thaobh,  agus  a  bhi  air  ar  riaghladh  le 
firinn  agus  le  tuigse.  Ach  a  chum  aonachd, 
tha  aon  ni  a  dh'  fheumas  sinn  a  chumail 
air  chuimhne.  Anns  an  naoidheamh  caibdeal 
de  shoisgeul  Lucais  tha  e  air  inuseadh 
dhuinn,  gu'n  dubhairt  Eoin,  "A  mhaighstir, 
chunnaic  sinne  neach  nach  'eil  'gar  leantuinn  a' 
tilgeadh  a  mach  dheamhan  a'  d'  ainmsa,  agus 
bhac  sinn  e,  a  chionn  nach  'eil  e  'gar  leantuinn 
fèin."  B'e  Eoin,  an  t-Abstol  gradhach,  a  labhair 
na  briathran  so  d'an  thug  Criosd  an  t-achmhasan  : 
— '•'  Ka  bacaibh  e  :  oir  ge  b'e  neach  nach  'eil  'nar 
n-aghaidh  tha  e  leinn."  Tha  e  iongantach  cho 
beag  buaidh  'sa  bha  aig  na  briathran  so  a  labhair 
Criosd  air  Criosduidhean  anns  gach  linn.  An  t-eud 
a  bha  anns  na  Deisciobluibh  'san  àm  ad,  tha  e 
laidir  anns  an  t-saoghal  fathast.  Ach  tha  eud 
ann  is  miosa, — an  t-eud  nach  eil  a'  sruthadh  bho 
ghradh  do  Chriosd.     Cha  b'ann  bho   urram   do 

Chriosd  nach  reubadh  na  saighdeirean  Eomanach 
"  an  còta  a  bha  gun  fhuaigheal ; "  ach  do  bhrigh 
agus  gu  'n  robh  gach  aon  an  duil  gu  'n  tuiteadh 
an  crann  air  fein.  Tha  moran  de  'n  spiorad  sin 
fathast  'san  t-saoghal. 

Ann  a  bhi  'g  altrum  an  spioraid  ghraidh  a 
theagaisg  Criosd  d'a  Dheisciobluibh,  agus  a  tha 
e  a'  teagasg  dhuinne,  tha  aig  gach  aon  ri  fhoghlum 
na  nithe  anns  am  bheil  an  Eaglais  Steidhichte 
agus  an  Eaglais  Shaor  a'  co-chordadh  ann  an  teag- 
asg,  ann  an  aidmheil,  agus  ann  an  gnàthannan : 
"Seolaidh  fireantachd  an  duine  ionraic  a  shlighe." 
Tha  sinn  làn  chinnteach  gu  bheil  iad  co-ionnan 
'nam  beachd  mu  Ehreasdal  Dhe;  'nan  aon  mu  Thri 
Peaesa  NA  Trianaid  ;  'nan  aon  mu  Obair  na 
Saorsa;  mu  Dhreuchdan  an  t-Slànuighear;  agus 
mu  Obair  an  Spioraid.  Ann  an  aon  fhacal, 
tha  iad  araon  a'  creidsinn  anns  an  aon  Bhiobul 
agus  anns  an  aon  Leabhar  Aidmheil,  agus  ciod 
a  bhuineas  do  leas  t-anama  nach  'eil  air  fhilleadh 
a  stigh  anns  an  aonachd  mhoir  sin  1  C'arson  a  tha 
an  sgaradh  cho  bronach  am  measg  aonachd  cho 
mor  agus  cho  luachmhor  ?  Bha  moran  tuilleadh 
atharrachaidh    anns    an   Ea^lais  ris  an  dubhairt 

Paul  (Eom.  xiv.  1,  2,  3),  "  Na  deanadh  csan  a 
ta  'g  ithcadh  tàir  airsan  nach  'eil  ag  itheadh," 
&c.  Ach  tha  e  fior,  gecl  'tha  e  doilgheasach,  mar 
is  clluithe  luchd  aidmheil  air  a'  cheile  'nam  beachd 
agus  'nan  aideachadh  gu'r  ann  is  mo  a  tha  fuath 
agus  mì-run  air  an  cleachdadh  ;  ach  is  fada  hho 
'n  thubhairt  an  duine  glic  (Gnathfhocail  xviii. 
19):  — "  Tha  bràthair  air  a  bhrosnachadh  nis 
cruaidhe  r'a  chosnadh  na  caithir  laidir ;  agus 
tha  aimhreitean  bhràithre  mar  chrannaibh  lù- 
chairt." 

Tha  e  a'  ghnath  feumail  a  chum  aonachd  agus 
sith  a  thabhairt  mu  'n  cuairt,  gu  'm  foghlum  gach 
neach  air  gach  taobh  gu  'm  bheil  e  làn  chomasach 
gu  'm  feud  beagan  mearachd  a  bhi  air  an  dà  thaobh 
— eadhon  gu  'm  feud  an  duine  is  fearr  a  bhi  ann 
am  mearachd  'na  bharail.  Ach  co  a  bhiodh  cho 
dana  agus  gu  'n  abradh  e  gu  bheil  ainm  an  duine 
sin  no  nan  daoine  sin,  do  bhrigh  agus  gu  bheil 
iad  cearr  'nam  beachd,  air  an  toirt  a  mach  a 
"  Leabhar  na  beatha  "  ?  Bha  tuilleadh  mor  atharr- 
achaidh  eadar  Luthcr  agus  Calvin  na  tha  eadar 
an  t-Olla  Charteris  agus  an  t-Olla  Rainy,  na 
eadhon  an  t-Olla  Hutton  fein.   Ach  tha  Ea^laisean 

ann  nach  creicl  gu  bheil  "  suil  dheas  "  idir  aca,  no 
eadhon  smuirnein  san  t-suil  chearr  ri  spionadh  a 
mach.  Nach  b'ann  de  'n  bhuidheann  sin  an  t- 
Olla  ffutton — aon  de  thriallairean  na  Voluntaries — 
a  thubhairt  bho  cheann  beagan  tìm  ann  am  baile 
Eorres,  nach  robh  anns  a'  chomhnadh  a  tha 
reachd  na  rioghachd  a  luthasachadh  do  dh'  Eaglais 
na  h-Alba  bho  laithean  an  Athleasachaidh,  agus 
a  bhuannaichd  Iain  Knox  le  moran  saothair  ach 
"Aodramain  an  Diabhuil"  (the  DeviVs  bladders). 
A  reir  coltais  dhi-chuimhnich  an  t-Olla  Hutton 
an  uair  a  labhair  e  na  briathran  sgreamhail,  nach 
"  do  ghabh  Michael  an  t-Ard-aingeal,  'nuair  a 
chathaich  e  an  aghaidh  an  diabhuil,  agus  a  rinn  e 
deasboireachd  mu  chorp  Mhaois,  de  dhànadas  air 
casaid  thoibheumach  a  thabhairt  'na  aghaidh." 
Tha  e  ro  iongantach  gu'r  ann  mar  is  mo  an 
'■'  t-sail "  an  suil  duine  is  mo  a  chi  e  an  smuirnein 
an  suil  a  chomhearsnaich.  Agus  am  measg  gach 
comhstri  bhiodh  e  feumail  fhoghlum  gu  'm  bheil 
na  h-aon  naimhdean  spioradail  aig  a  h-uile  Criosd- 
uidh  air  aghaidh  an  t-saoghail ;  agus  gu  'n  tabh- 
air  eas-aonachd  anns  an  Eaglais  an  Airc  fa- 
dheoidh  an  laimh  nam  Philisteach.    Agus  ann  an 

aon  fhocal  a  chum  seirc  agus  aonachd  a  chleachd- 
adh,  bhiodh  e  feumail  gu  'n  gabhamaid  d'ar  n- 
ionnsuidh  fein  facal  suaicheantais  Luther:  "Cia 
be  c'ait  (no  aon)  'sam  faic  mi  ni  sam  bith  de 
Chriosd,  an  sin  tha  mi  a'  gradhachadh."  Bheir 
gach  Eaglais,  mar  a  "  bheir  gach  aon  againn" 
cunntas  uimpe  "  fein  do  Dhia,"  "  uime  sin  na 
tugamaid  breith  air  a'  chèile  n'is  mò  ;  ach  gu  ma 
fearr  leinn  a  bhreith  so  thoirt,  gun  aobhar  tuit- 
eam  no  oilbheum  a  thoirt  do  bhxàthair "  (Eom. 
xiv.  12,  13) ;  "  uime  sin  leanamaid  na  nithe  a 
bhios  a  chum  sithe  "  (v.  19),  a  chum  agus  nach  bi 
"  fiacha  sam  bith  aig  aon  neach  oirnn,  ach  a 
mhain  a  chèile  a  ghradhachadh "  (Eom.  xiii.  8). 
B'e  sin  da  rìreamh  latha  an  àigh  do  Ghaidhealt- 
achd  na  h-Alba ;  an  là  'san  seinneadh  iad  leis 
an  aon  inntinn  agus  leis  an  aon  spiorad  seirm 
ghloirmhor  nan  Ainglibh  air  faiche  Bhetlehem : 
"  Gloir  do  Dhia  anns  na  h-àrdaibh,  agus  air 
talamh  sìth  agus  deadh-ghean  do  dhaoinibh."  Bu 
shona  da  rìreamh  a  bhiodh  an  Tìr  an  latba  a  dh' 
imicheadh  na  Gaedheil  mar  bhraithrean,  "gun  a 
bhi  a  cur  a  mach  air  a  chèile  air  an  t-slighe."  0 
ma  tha  sinn  a'  strì  agus  'ag  iarraidh  a  bhi  rèidh 

ri  Dia,  c'arson  nach  bitheaniaid  a'  strì  gu  bhi  reidh 
ri  cheile ;  oir  "  is  maith  an  salann,"  arsa  Criosd, 
"  ach  ma  chailleas  an  salann  a  shaillteachd,  ciod  e 
leis  an  dean  sihh  deadh  bhlasda  e  ì  Biodh  agaibh 
salann  annaibh  fein,  agus  bithibh  siochail  r'a 
cheile"  (Marc  ix.  50).  "  A'  deanamh  dichill  air 
aonachd  an  spioraid  a  choimhead  ann  an  ceangal 
na  sithe"  (Eph.  iv.  3).  Mar  sin  bheir  sinn  geill 
do  'n  earail :  "  Coimhlionaibh  mo  ghairdeachas, 
gu  'm  bi  sibh  a  dh'  aon  inntinn,  a  dh'  aon  ghradh, 
a  dh'  aon  toil,  a  dh'  aon  bhreithneachadh.  Na 
deanar  aon  ni  tre  chonnspoid,  no  tre  ghloir  dhiomh- 
ain,  ach  ann  an  irioslachd  inntinn  measadh 
gach  aon  gur  fearr  neach  eile  na  e  fein  "  (Phil.  ii. 
2,  3).  Agus  na  di-chuimhnich  nach  d'  thug 
Criosd  ach  aon  aithne  nuadh  dhuinn: — Geàdh- 
AICHIBH   A   CHEILE. 


A    CHEIOCH. 

